ดอกไม้เป็นวัตถุที่ขึ้นกล้องอยู่แล้วตามธรรมชาติ โดยเป็นการแสดงออกถึงสีสัน พื้นผิว และรูปร่างต่างๆ ที่มองแล้วสุขใจ การถ่ายภาพดอกไม้จึงเป็นการชื่นชมความงามของพืชและเป็นวิธีที่มีประสิทธิภาพในการพัฒนาทักษะการถ่ายภาพประเภทต่างๆ ให้เก่งขึ้น “การถ่ายภาพประเภทนี้เป็นจุดเริ่มต้นที่ดีสำหรับมือใหม่ แต่ก็อาจเป็นอะไรที่ต้องใช้ทักษะขั้นสูงด้วยเช่นกัน” ช่างภาพ Derek Boyd กล่าว “เหมือนกับประโยคที่ว่า เรียนรู้ได้ง่ายแต่ฝึกให้เก่งนั้นยาก” แต่การใส่ใจกับมุม การจัดวางเฟรม และการแต่งภาพจะช่วยให้คุณสามารถพัฒนาจากการถ่ายภาพดอกไม้ธรรมดาๆ สู่การถ่ายภาพภาพดอกไม้ผลิบานที่เร้าอารมณ์และชวนให้อยากกลับมามองดูอีกครั้งได้